Aalborg Håndbolds højre back Martin Larsen er ikke med i den 16-mand store trup, der drager til Ungarn for at spille Danmarks første EM kvalifikationskamp mod Ungarn på torsdag. Martin Larsen var med i den trup på 20 mand, som Nikolaj Jacobsen i første omgang havde udtaget, men han var blandt de fire spillere landstræneren sorterede fra onsdag morgen. Martin Larsens to konkurrenter på højre backen, GOGs Nicklas Kirkeløkke og Skjern Håndbolds Kasper Søndergaard, er begge udtaget til opgøret. Martin Larsen bliver indlemmet i landsholdstruppen igen, når de vender tilbage fredag. Her får han mulighed for at spille sig på holdkortet til returkampen mod Ungarn, der spilles søndag i Ceres Arena i Aarhus.

Referat:
Aalborg Håndbolds Martin Larsen er ikke blandt Nikolaj Jacobsens udvalgte til EM kvalifikationskampen i Ungarn.